b'\n_START_ARTICLE_\nTeodor Palic\n_START_PARAGRAPH_\nTeodor Palic (s. 1945) on romanialainen k\xc3\xa4\xc3\xa4nt\xc3\xa4j\xc3\xa4, joka on k\xc3\xa4\xc3\xa4nt\xc3\xa4nyt suomenkielist\xc3\xa4 kirjallisuutta romaniaksi._NEWLINE_Palic on koulutukseltaan insin\xc3\xb6\xc3\xb6ri. H\xc3\xa4n l\xc3\xa4hti Romaniasta 1990 It\xc3\xa4-Berliinin kautta L\xc3\xa4nsi-Berliiniin, jossa h\xc3\xa4n haki poliittista turvapaikkaa. Seuraavana vuonna h\xc3\xa4n tuli Suomeen ja sai siivoojan paikan ja opiskeli suomea. H\xc3\xa4nen ensimm\xc3\xa4inen k\xc3\xa4\xc3\xa4nn\xc3\xb6ksens\xc3\xa4, Mika Waltarin Sinuhe, ilmestyi Romaniassa 1999 ja sai siell\xc3\xa4 runsaasti huomiota ja kiitoksia. Sen j\xc3\xa4lkeen h\xc3\xa4n k\xc3\xa4\xc3\xa4nsi useita Waltarin teoksia. H\xc3\xa4n on saanut k\xc3\xa4\xc3\xa4nn\xc3\xb6sty\xc3\xb6h\xc3\xb6n apurahoja Suomalaisen Kirjallisuuden Seuralta ja on k\xc3\xa4\xc3\xa4nt\xc3\xa4nyt my\xc3\xb6s Arto Paasilinnaa, Anna-Leena H\xc3\xa4rk\xc3\xb6st\xc3\xa4, Matti Klinge\xc3\xa4 ja Mauri Kunnasta. H\xc3\xa4n on sittemmin palannut takaisin Romaniaan.'